Munkbrovej 9, 7500 Holstebro – Ejendomsmæglerfirmaet John Frandsen
Munkbrovej 9, 7500 Holstebro
Liebhaveri med optimal placering
En pragtfuld perle på landet. Tæt på Halgård/Mejdal, centrum af Holstebro, samt ca. 7 km fra motorvejen, i smuk natur lidt væk fra alfarvej, har vi ejendommen Jægersborg. Jægersborg er efter bedste overbevisning liebhaveri, i skov med egen bæk direkte til Vegen Å. Derudover et grundstykke på ca. 800m ved selve Vegen Å. Selve grunden er på 12,4 ha. Her er der naturskov og eng i absolut høj klasse. Her er alle former for dyreliv tæt omkring huset.
Vi kører ad A18 mod Halgård, og i Halgård-krydset drejer vi mod Munkbro, hvor vi finder Munkbrovej 9. En lang privat grusvej giver adgang til denne lille oase midt i skoven. Huset er velgennemtænkt, velgennemført og er en pæn og præsentabel bygning.
Vi går ind ad forgangen, og møder det veletablerede køkken med spændende hårde hvidevarer og de lækre og flotte køkkenelementer, samt spiseplads. Fra forgangen er der adgang til et kontor/alrum og til en stor spisestue, hvortil der ligeledes er adgang fra køkkenet. Fra spisestuen er der desuden adgang til en stor og lækker terrasse. Herudover har vi 2 fine værelser med megen skabsplads, et stort badeværelse og adgang til fyrrummet/bryggerset i kælderen. Fra gang og kontor fører en trappe op til 1. sal, som udgøres af en stor stue med skrå vægge og 2 karnapper og store gavlvinduer, der giver dels en følelse af, at befinde sig i det grønne, dels en panoramaudsigt over dele af området. Kældertrappen modsat trappen til 1. sal fører foruden til fyrrum/bryggers tillige til en vinkælder/viktualierum, samt en underjordisk gang til et ekstra, stort værelse i garagebygningen. Ud over værelset rummer bygningen en stor garage. Et virkelig veldisponeret, spændende byggeri, og en god base for familien, der vil bo i cykelafstand til centrum og i et børnevenligt kvarter tæt på Halgård/Mejdal og i pagt med naturen.
Kom med John Frandsen ud at se denne perle!
Grundareal: 123721 m²
Sagsnr: HSBV9017